FC Midtjylland har hentet den 25-årige forsvarspiller Alexander Scholz i Club Brugge på en femårig aftale.

FC Midtjylland har lavet adskillige handler denne sommer, og nu har de danske mestre endnu engang ageret på transfermarkedet.

Fra Club Brugge kommer således den 25-årige stopper Alexander Scholz, der tidligere har været i Lokeren og Standard Liege, hvor han var anfører i en periode.

- I Alexander får vi en dansk forsvarsspiller, som både er teknisk stærk og duelstærk, og vi glæder os rigtig meget til samarbejdet, siger FC Midtjyllands sportschef Svend Graversen til fcm.dk.

FCM og Scholz har lavet en femårig aftale.